|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ**  **Γραφείο Τύπου**  **& Επικοινωνίας**  **Λαμία, 16/10/2018** |

**Ξεκινούν οι εγγραφές στο Τμήμα Ενηλίκων του ΔΗ.ΠΕ.ΘΕ. Ρούμελης**

Ένας κόσμος δημιουργίας και έκφρασης μέσα από την τέχνη του θεάτρου είναι ανοιχτός πλέον και για τους ενήλικες. Το ΔΗ.ΠΕ.ΘΕ. Ρούμελης σας ενημερώνει ότι, από σήμερα **Τρίτη 16 Οκτωβρίου** ξεκίνησαν, για άλλη μια χρονιά, οι εγγραφές στο Τμήμα Ενηλίκων του Θεατρικού Εργαστηρίου του ΔΗ.ΠΕ.ΘΕ. Ρούμελης για την περίοδο 2018-2019.

Υπεύθυνος του τμήματος θα είναι ο ηθοποιός ***Γιώργος Δάμπασης.***

Στο θεατρικό εργαστήρι θα παραδίδονται τα μαθήματα: Υποκριτική Τέχνη, Αυτοσχεδιασμός, Δημιουργία και Ανάλυση Ρόλου, Σκηνική Δράση, Θεατρική Κινησιολογία, Ασκήσεις Ορθοφωνίας.

Τα μαθήματα θα γίνονται κάθε **Δευτέρα** στο **Πολιτιστικό Κέντρο του Δήμου Λαμιέων**, Λεωνίδου 9-11, στο 2ο όροφο και οι ώρες μαθημάτων θα είναι:

* για το **Α΄ Τμήμα** 5:00μ.μ.-7:00μ.μ. και
* για το **Β΄ Τμήμα** 7:00μ.μ. - 9:00μ.μ.

Στο τέλος της εκπαιδευτικής χρονιάς θα δοθεί μία παράσταση από τα μέλη του τμήματος, στην οποία θα παρουσιαστεί το αποτέλεσμα της δουλειάς τους.

Η **μηνιαία συμμετοχή** θα είναι:

* κανονικό: 20€,
* για μαθητές, φοιτητές, πολύτεκνους: 10€,
* για ανέργους: 5€,

Ειδικές εκπτώσεις σε αδέρφια.

Η έναρξη των μαθημάτων θα γίνει τη **Δευτέρα 22 Οκτωβρίου 2018**.

Για περισσότερες πληροφορίες οι ενδιαφερόμενοι μπορούν να επικοινωνούν στο τηλέφωνο 22310 33325.

**Από το Γραφείο Τύπου**